Austriškoji sampyna

**Austriškoji sampyna** () – sudėtingas ornamentas iš suktos virvelės ar galiono, užsiūtas ant drabužio (paprastai uniformos). Paprastai tai karininko uniformos elementas. Išimtis buvo husarai, kurių visų, nepriklausomai nuo laipsnio, uniformos buvo papuoštos sampynomis. Sampynos yra Didžiosios Britanijos kadetų puskarininkių () skiriamųjų ženklų elementas.

## Istorija
Vengriškos kilmės austriškoji sampyna atsirado XVIII a. kaip husarų karininkų skiriamasis ženklas Austrijos (Vėliau – Austrijos-Vengrijos) armijoje. Vyriausybė ir Vienos aukštuomenė epoletus laikė užsienio įtaka (dėl prancūziškos jų kilmės), todėl nepriimtinais Austrijos kariuomenei. Husarų pulkuose laipsnių skiriamaisiais ženklais padarė supintas auksines virveles ant rankovės, virvelių skaičius rodė laipsnio vyresnumą. Kitos Austrijos kariuomenės rūšys naudojo juosmens juostas ar žvaigždes ant apykaklių.


Vaizdas:Hans Kirkegaard Fleischer OB.F08252e.jpg|Norvegijos generolas leitenantas *Hans Kirkegaard Fleischer* su husaro stiliaus munduru, puoštu virvelėmis ir austriškomis sampynomis
Vaizdas:Capitaine spahis 2e Empire img 2851.jpg|Prancūzijos spahių kapitonas. Munduras puoštas virvelėmis ir sampynomis
File:Hellblaue Attila der k.u.k. Husarenl.png|Austrijos-Vengrijos husarų kapralo munduras su virvelėmis ir sampynomis
File:Kuk-Generalmajor Ungarn 1918.png|Austrijos-Vengrijos generolo majoro munduras su virvelėmis ir sampynomis
File:Prinz Eitel Friedrich von Preußen.jpg|Prūsijos princas su husaro munduru (1914-1918 m.)

Austriškosios sampynos greitai tapo husarų pulkų aprangos dalimi ir kitose Europos valstybėse, bet nebuvo plačiai paplitusios iki XIX a. pabaigos. Tuomet sampynos pasidarė daugelio kolonijinių pajėgų karininkų uniformų dalimi (pvz., D. Britanijos pėstininkų karininkų Anglų-zulų karo 1879 m. metu).

Austriškosios sampynos ir kiti įmantrūs karinių laipsnių skiriamieji ženklai praktiškai išnyko Pirmojo pasaulinio karo metais. Nuo tada kasdienėse uniformose jų beveik nebenaudoja. Prancūzų karininkai, tarnavę Šiaurės Afrikos pulkuose (pvz., zuavų ar Alžyro šaulių), nešiojo spalvingas uniformas su auksinėmis austriškosiomis sampynomis iki 1939 m.

### Sampynos JAV kariuomenėje
JAV pilietinio karo metais Amerikos Valstijų Konfederacijos karininkų uniformose austriškosios sampynos buvo laipsnio skiriamieji ženklai. Kuo daugiau virvelių sudarė sampyną, tuo aukštesnis karininko laipsnis.

Panašias sampynas JAV armijos karininkai nešiojo ant mėlynųjų uniformų rankovių iki 1917 m. Austriškosios sampynos iki šiol tebėra kai kurių JAV kariuomenės uniformų dalis.

Vaizdas:U.S. Soldiers with the U.S. Army Herald Trumpets stand below the presidential reviewing stand during a dress rehearsal for the presidential inaugural parade in Washington, D.C 130113-A-EB958-063.jpg|JAV armijos trimitininkų uniformų rankovės papuoštos sampynomis.
Vaizdas:Confederate States of America General.jpg|Konfederatų generolo rankovės sampyna, rodanti generolo laipsnį
File:Confederate States of America Major-Medical.jpg|Konfederatų majoro rankovės sampyna, rodanti majoro laipsnį
File:Confederate States of America First Lieutenant-Artillery.svg|Konfederatų pirmo leitenanto rankovės sampyna, rodanti leitenanto laipsnį